Diari Oficial de la Generalitat Valenciana


Sumari del DOGV 7122, del 01-10-2013 (2013/9263)

ORDE 14/2013, de 5 de setembre, de la Conselleria d'Hisenda i Administració Pública, per la qual, en execució de la Sentència número 1270/08, del Tribunal Superior de Justícia de la Comunitat Valenciana, convoca un curs selectiu d'accés al grup D, sector d'administració general, pel torn de promoció interna, per conversió directa de places. Convocatòria número 143/04.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7122

Data del DOGV
:   01-10-2013

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2013/9263


Data del document
:   05-09-2013

Organisme emissor
:   Conselleria d'Hisenda i Administració Pública

Tipus de document
:   Ordre

Correcció d'errades

Anàlisi jurídica

 Descriptors 

:   * Conselleria d'Hisenda i Administració Pública
    * concurs administratiu

ORDE 14/2013, de 5 de setembre, de la Conselleria d'Hisenda i Administració Pública, per la qual, en execució de la Sentència número 1270/08, del Tribunal Superior de Justícia de la Comunitat Valenciana, convoca un curs selectiu d'accés al grup D, sector d'administració general, pel torn de promoció interna, per conversió directa de places. Convocatòria número 143/04. [2013/9263]  
L'Orde de 5 de desembre de 2005, de la Conselleria de Justícia, Interior i Administracions Públiques (DOCV 5157, 19.12.2005), va convocar un curs selectiu d'accés al grup D, sector d'administració general, pel torn de promoció interna, per mitjà de la conversió directa de places, convocatòria 79/04, corresponent a l'oferta d'ocupació pública de l'any 2004, per al personal de l'Administració del Consell de la Generalitat Valenciana.  
La base 11 de l'orde esmentada establia: «els aspirants aprovats que siguen titulars amb destinació definitiva d'un lloc de treball seran nomenats en els mateixos llocs de què siguen titulars [?]. No obstant això, els titulars de llocs amb la denominació subaltern resident, subaltern supervisor, vigilant i els funcionaris de carrera que ocupen llocs de caràcter laboral, igual que els que no siguen titulars amb destinació definitiva d'un lloc de treball, hauran de participar primer en el concurs de provisió de llocs adscrits al grup D d'administració general que es convoque per a això, i seran nomenats en els llocs que hi obtinguen».  
  
S'ha promogut un recurs contenciós contra l'orde esmentada. El Jutjat Contenciós Administratiu número 7 de València va dictar la Sentència 217/07, de 31 de maig, que va desestimar les pretensions dels recurrents. Es va impugnar en apel·lació la Sentència 217/07, davant del Tribunal Superior de Justícia de la Comunitat Valenciana, Sala Contenciosa Administrativa, Secció Segona, que va dictar la Sentència 1270/08, de 17 de desembre, parcialment estimatòria, en la qual declara la nul·litat de la base 11.3 de la convocatòria 79/04, quan exigix als titulars de llocs de treball denominats subaltern resident, subaltern supervisor i vigilant que, després d'aprovar l'oposició i abans de ser nomenats funcionaris del grup D, participen en el concurs de provisió de llocs que es convoque per a això.  
En execució de la sentència esmentada es va dictar l'Orde de 16 de juny de 2009, de la consellera de Justícia i Administracions Públiques (DOCV 6043, 25.06.2009).   
Es van presentar incidents d'execució contra l'Orde de 16 de juny de 2009. El Jutjat Contenciós Administratiu número 7 de València, per mitjà de les interlocutòries 569/2009, de 6 de novembre, i 46/2010, de 20 de gener, va establir l'obligació d'obrir un nou període d'instàncies per a permetre a tots els subalterns residents, subalterns supervisors i vigilants interessats la participació en la convocatòria 79/04.  
  
Les interlocutòries 569/2009 i 46/2010, com també els procediments incidentals de què provenien, són declarades nul·les pel Tribunal Superior de Justícia de la Comunitat Valenciana en estimar el recurs d'apel·lació promogut en contra. La Sala Contenciosa Administrativa, Secció Segona, va ordenar la retroacció d'actuacions al moment en què va haver de comunicar-se les demandes incidentals respectives a les parts afectades.  
Els incidents van ser definitivament resolts per les interlocutòries 26/2013, de 5 de febrer, i 137/2013, de 13 de juny, del Jutjat número 7, en què ordena l'obertura d'un nou període d'instàncies per a permetre a tots els subalterns residents, subalterns supervisors i vigilants interessats la participació en la convocatòria 79/04.  
Per tot això, i davant de la impossibilitat de reobrir el termini de presentació d'instàncies de la convocatòria, perquè ha finalitzat el procediment el 15 d'octubre de 2008, esta Conselleria, fent ús de les atribucions previstes en l'article 9.1.i de la Llei 10/2010, de 9 de juliol, d'Ordenació i Gestió de la Funció Pública Valenciana, acorda convocar un curs selectiu d'accés al grup D, sector d'administració general, pel torn de promoció interna, per mitjà de la conversió directa de places, que es regirà pel que establixen la Llei 7/2007, de 12 d'abril, de l'Estatut Bàsic de l'Empleat Públic, la Llei 10/2010, de 9 de juliol, de la Generalitat, d'Ordenació i Gestió de la Funció Pública Valenciana, el Text Refós de la Llei de la Funció Pública Valenciana, de 24 d'octubre de 1995 €en allò que resulte procedent?, en el Decret 33/1999, de 9 de març, que aprova el Reglament de Selecció, Provisió de Llocs de Treball i Carrera Administrativa del personal comprés en l'àmbit d'aplicació de la Llei de la Funció Pública i la resta de la normativa de desplegament, i pel que disposen les bases següents.  
  
  
Bases de la convocatòria  
  
1. Objecte de la convocatòria  
La convocatòria té per objecte la selecció de personal, per mitjà del sistema de curs selectiu, torn de promoció interna per conversió directa de places, per a cobrir 11 llocs de treball del grup D, sector d'administració general, després de participar en un concurs de mèrits.  
  
2. Condicions generals dels aspirants  
Els aspirants han de tindre, a més de les condicions previstes en l'article 56 de la Llei 7/2007, de 12 d'abril, de l'Estatut Bàsic de l'Empleat Públic, els requisits següents:  
2.1. Ser funcionari de carrera de l'Administració de la Generalitat del grup E, sector administració general, haver prestat servicis efectius durant almenys dos anys com a funcionari de carrera en este grup fins al 14 de gener de 2006, i ser titular amb destinació definitiva, en data 14 de gener de 2006, d'un lloc de treball denominat subaltern supervisor, subaltern resident o vigilant.  
2.2. Tindre, en data 14 de gener de 2006, el títol de Graduat Escolar, Graduat en Educació Secundària, Formació Professional I o equivalent. Les equivalències dels títols al·legats les ha de justificar la persona interessada.  
2.3. No haver participat en la convocatòria 79/04, d'accés al grup D, sector administració general, promoció interna, per mitjà de conversió directa de places, pel procediment de curs selectiu.  
2.4. Les condicions per a ser admés a les proves s'han de tindre des del 14 de gener de 2006 i s'han de mantindre durant tot el procés selectiu, fins al moment de la presa de possessió.  
  
3. Sol·licituds  
Les persones que desitgen prendre part en estes proves selectives han d'omplir la sol·licitud que figura com a model en l'annex II i que els serà facilitada en les oficines públiques que es s'allisten en l'annex III o en el portal de l'Administració de la Generalitat (, apartat Atenció al ciutadà, Guia PROP, Ocupació pública, Descripció: convocatòria 143/04).  
  
4. Presentació de sol·licituds  
4.1. Les persones aspirants queden vinculades a les dades que hagen fet constar en les sol·licituds i només poden demanar-ne la modificació per mitjà d'un escrit motivat, dins del termini establit en la base 4.3 per a la presentació de sol·licituds.  
4.2. Les sol·licituds s'adrecen a la Direcció General de Recursos Humans.  
Amb la sol·licitud es presenten els documents que acrediten els mèrits previstos en l'annex I que no figuren en el Registre de Personal de la Direcció General de Recursos Humans.  
Si els mèrits que s'al·leguen ja consten en el Registre de Personal de la Generalitat, només cal esmentar-los en la sol·licitud, no cal aportar els documents corresponents.  
Els mèrits al·legats per les persones participants han d'haver sigut obtinguts o computats fins al 14 de gener de 2006.  
Només seran valorats els mèrits que les persones aspirants al·leguen en la sol·licitud.  
4.3. El termini per a la presentació de sol·licituds és de 20 dies hàbils, comptats a partir de l'endemà de la publicació de la convocatòria en el Diari Oficial de la Comunitat Valenciana.   
Les sol·licituds les presenten les persones interessades en les oficines públiques que s'allisten en l'annex III.  
També es poden presentar les sol·licituds de la manera prevista en l'article 38 de la Llei de Règim Jurídic de les Administracions Publiques i del Procediment Administratiu Comú.  
  
5. Admissió de les persones aspirants  
5.1. En acabar el termini de presentació de sol·licituds, després de la verificació dels requisits de la convocatòria, l'òrgan convocant dictarà una resolució, que es publicarà en el Diari Oficial de la Comunitat Valenciana, que contindrà la relació provisional de persones admeses i excloses.  
5.2. Les persones aspirants podran, en el cas d'error o exclusió, esmenar els defectes en què hagen incorregut en la sol·licitud o fer les al·legacions que consideren convenients en el termini de 10 dies hàbils comptats a partir de l'endemà de la publicació de la llista provisional de persones admeses i excloses, d'acord amb el que establix l'article 71 de la Llei de Règim Jurídic de les Administracions Publiques i del Procediment Administratiu Comú.   
En tots els casos, a fi d'evitar errors i que, si se'n produïxen, es puguen esmenar en temps i forma, les persones aspirants han de comprovar fefaentment no només que no figuren arreplegades en la relació provisional de persones excloses sinó, a més, que els seus noms i dades consten correctament en les llista de persones admeses.  
  
5.3 Quan haja transcorregut este termini, vistes les al·legacions i esmenats els defectes, si cal, es dictarà una resolució que elevarà a definitiva la llista de persones admeses i excloses, la qual es publicarà en el Diari Oficial de la Comunitat Valenciana.  
  
6. Concurs de mèrits  
Els mèrits ben acreditats o declarats per les persones aspirants seran valorats per l'òrgan tècnic de selecció d'acord amb el barem previst en l'annex I de la convocatòria.  
  
7. Puntuació final del concurs de mèrits i llista definitiva de persones aspirants admeses al curs selectiu  
7.1 La puntuació final del concurs de mèrits al·legats per les persones aspirants la determina la suma de les puntuacions obtingudes en cada un dels apartats del barem de l'annex I i es publica abans de fer l'exercici de l'oposició de la Convocatòria 142/04.  
  
7.2. A fi d'evitar que una mateixa persona aspirant puga obtindre plaça pel sistema d'oposició i pel sistema de curs selectiu, l'òrgan tècnic de selecció d'esta convocatòria no publicarà la llista definitiva de persones aspirants admeses en el curs selectiu fins que s'haja fet pública la llista definitiva de persones aspirants aprovades de l'oposició de la Convocatòria 142/04.  
  
7.3. La llista de les 11 persones aspirants que faran el curs selectiu s'elabora de la manera següent:  
L'òrgan tècnic de selecció configura una llista, de la qual exclou les persones aspirants que hagen obtingut una plaça per mitjà del procediment d'oposició de la Convocatòria 142/04, ordenada per puntuació de major a menor.   
Esta llista s'interromp quan el nombre de persones incloses coincidisca amb el nombre de llocs de treball convocats en la base 1. Esta llista constituïx la llista definitiva de persones admeses al curs selectiu.  
  
En el cas d'empat entre persones aspirants incloses en la llista, es dirimix per la major puntuació obtinguda en els diferents apartats del barem del concurs, pel mateix orde en què figuren en l'annex I. Si persistix l'empat, es dirimix per l'orde alfabètic del primer cognom de les persones aspirants empatades. S'inicia este orde per la lletra P, d'acord amb el resultat del sorteig celebrat el dia 7 d'abril de 2005 (DOGV 4984, 13.04.2005).   
En cap cas l'òrgan tècnic de selecció pot declarar que poden participar en el curs selectiu un nombre de persones aspirants superior al de llocs de treball convocats.  
  
8. El curs selectiu  
8.1. Les persones aspirants a què fa referència la base 7.3 han de ser convocades a fer el curs selectiu mitjançant una resolució de la Direcció General de Recursos Humans, en què es determinarà el calendari, el règim horari i el lloc o llocs de celebració del curs.  
La duració del curs selectiu és de 50 hores, i versa sobre les matèries arreplegades en l'annex IV.  
8.2. Perden el seu dret les persones que no participen de fet en el curs, o en alguna de les proves del procés d'avaluació continuada o de les proves finals, o bé que no assistisquen a un mínim del 90 per cent de les hores lectives; tot això excepte si n'hi ha una causa justificada, al·legada i acreditada davant de l'òrgan tècnic de selecció de la convocatòria.   
Si, en qualsevol moment del procés, arriba a coneixement de l'òrgan tècnic de selecció que alguna de les persones aspirants no té la totalitat dels requisits exigits, ha de requerir-li'n l'acreditació. Si els requisits en qüestió no són acreditats en el termini dels 10 dies hàbils següents a la notificació del requeriment, l'òrgan tècnic de selecció ha de fer una proposta d'exclusió, en què indique les inexactituds o falsedats formulades per la persona aspirant, a l'òrgan convocant, el qual, després de les verificacions oportunes, dictarà una resolució motivada que exclourà la persona aspirant del procés selectiu.  
8.3. Avaluació del curs selectiu  
L'avaluació continuada la fa durant el transcurs del curs el professorat, que qualifica cada aspirant entre 0 i 5 punts per cada un dels apartats en què es dividix el temari de l'annex IV. El professorat ha d'entregar les qualificacions a l'òrgan tècnic de selecció.  
  
8.4. Prova final del curs selectiu  
En acabar el curs selectiu, es fa una prova final davant de l'òrgan tècnic de selecció, sobre el contingut del temari de les matèries impartides, que es detalla en l'annex IV d'esta convocatòria.  
  
Presentar-se a la prova final del curs selectiu és un requisit indispensable per a la superació del procés selectiu.  
La prova final es qualifica de 0 a 5 punts.  
8.5. Qualificació final del curs selectiu  
La puntuació final del curs selectiu s'obté sumant la mitjana de les puntuacions obtingudes en cada un dels apartats del temari en les avaluacions continuades i la puntuació obtinguda en la prova final. És necessari obtindre una puntuació mínima de 5 punts per a superar el curs selectiu.  
A continuació, es configura una llista ordenada per puntuació de major a menor, que ha de contindre les persones aspirants que han superat el curs selectiu i que constituïx la llista definitiva de persones aprovades.  
Els casos d'empat que es produïsquen es dirimiran per la major puntuació obtinguda en la prova final. Si persistix l'empat, per la major qualificació en la mitjana de l'avaluació continuada i, si persistix l'empat, per l'orde alfabètic del primer cognom de les persones aspirants empatades. L'orde s'inicia per la lletra P, segons el resultat del sorteig celebrat el dia 7 d'abril de 2005 (DOGV 4984, 13.04.2005).   
  
  
9. Publicitat de les llistes  
9.1. En acabar la baremació del concurs de mèrits, l'òrgan tècnic de selecció ha de publicar en les seus de la Conselleria d'Hisenda i Administració Pública d'Alacant, Castelló i València, i en l'adreça d'Internet apartat «Atenció al ciutadà - Guia PROP - Ocupació pública - Descripció: Convocatòria 143/04» la llista provisional de persones aspirants amb la puntuació obtinguda en el concurs de mèrits, desglossada en els diferents apartats del barem, i ha de concedir un termini de 10 dies hàbils perquè formulen les reclamacions i esmenes que estimen pertinents en relació amb la baremació.  
  
9.2. Resoltes les possibles al·legacions i després de la publicació de la llista definitiva de persones admeses i excloses a la realització de la prova de la Convocatòria 142/04, l'òrgan tècnic de selecció, mitjançant un acord, ha de publicar en les seus de la Conselleria d'Hisenda i Administració Pública d'Alacant, Castelló i València, i en l'adreça d'Internet apartat «Atenció al ciutadà - Guia PROP - Ocupació pública - Descripció: Convocatòria 143/04» la llista definitiva de persones aspirants que han participat en el concurs de mèrits per orde de puntuació, desglossada en els diferents apartats del barem.  
  
9.3. L'òrgan tècnic de selecció, mitjançant un acord, i una vegada publicada la llista definitiva de persones aprovades prevista en la base 8.4 de la Convocatòria 142/04, ha de fer pública en les seus de la Conselleria d'Hisenda i Administració Pública d'Alacant, Castelló i València i en l'adreça d'Internet (apartat Atenció al ciutadà, Guia PROP, Ocupació pública, Descripció: Convocatòria 143/04) la llista definitiva de persones aspirants admeses al curs selectiu a què es referix la base 7.3 i que el faran.  
9.4. En acabar el curs selectiu, l'òrgan tècnic de selecció ha de publicar, en el lloc de realització del curs i en les seus de la Conselleria d'Hisenda i Administració Pública d'Alacant, Castelló i València i en l'adreça d'Internet apartat «Atenció al ciutadà - Guia PROP - Ocupació pública - Descripció: Convocatòria 143/04» la llista definitiva de les persones aprovades per orde de puntuació a què fa referència la base 8.5 de la convocatòria.  
  
En cap cas l'òrgan tècnic de selecció pot declarar que ha superat el curs selectiu un nombre de persones aspirants superior al de llocs de treball convocats, tenint en compte el que preveu la base 11 d'esta convocatòria.  
  
10. Presentació de documents  
10.1. L'òrgan tècnic de selecció elevarà al conseller d'Hisenda i Administració Pública, per a publicar-la en el Diari Oficial de la Comunitat Valenciana, la llista definitiva de persones aprovades per orde de puntuació.  
10.2. En el termini de 20 dies hàbils, comptador des de l'endemà de la publicació en el Diari Oficial de la Comunitat Valenciana de la llista a què es referix la base 9.4, les persones aspirants proposades han de presentar en la Direcció General de Recursos Humans una fotocòpia compulsada del títol acadèmic exigible d'acord amb la base 2.2.  
  
10.3. El fet de no presentar la documentació dins del termini indicat, excepte en casos de força major, de presentar documents dels quals es desprenga que no té les condicions generals de la convocatòria, o bé la falsedat en la declaració, donen lloc a la invalidesa de les actuacions de la persona aspirant i, respecte a ella, a la nul·litat subsegüent dels actes de l'òrgan tècnic de selecció, sense perjuí de les responsabilitats en què haja pogut incórrer.   
  
  
11. Nomenament de personal funcionari  
11.1. Quan haja transcorregut el termini de presentació de la documentació, s'ha de dictar una resolució, que es publicarà en el Diari Oficial de la Comunitat Valenciana, que nomena com a personal funcionari de carrera del grup D, sector administració general, les persones aprovades a què fa referència la base 9.4. El nomenament de les persones aspirants que superen el procediment del curs selectiu es durà a terme simultàniament amb les persones aspirants que superen la Convocatòria 142/04 pel procediment d'oposició.   
A fi d'assegurar la cobertura de les places convocades, quan es produïsquen renúncies de les persones seleccionades, abans del nomenament o la presa de possessió, l'òrgan convocant podrà requerir a l'òrgan tècnic de selecció una llista complementària de les persones que seguisquen a les proposades, per al possible nomenament com a personal funcionari de carrera.  
11.2. Les persones aspirants aprovades seran nomenades en els mateixos llocs de què siguen titulars, amb nivell de complement de destinació 12 i complement específic E005 o E015, segons la dedicació horària. Els llocs classificats amb un complement específic superior a l'E015 mantindran el que tinguen assignat en la classificació en el moment del nomenament, amb les funcions següents:  
- Manejar equips i ferramentes ofimàtiques, així com fotocopiadores i altres màquines anàlogues.  
- Classificació i arxivament de documents i correspondència, així com execució i seguiment de les tasques i procediments administratius de tràmit.  
- Traslladar documents i objectes no pesants.  
- Controlar els accessos als edificis i dependències i atenció al públic, així com obrir i tancar els centres i edificis, amb les tasques inherents, si és procedent, sempre que les necessitats organitzatives i de personal ho requerisquen, d'acord amb les instruccions dels responsables.  
- Qualsevol altra funció accessòria a estes que implique nivells de coneixements, habilitat i esforç semblants en relació amb el contingut del lloc.  
La denominació dels llocs de treball serà auxiliar de servicis resident, auxiliar de servicis vigilant, auxiliar de servicis supervisor i auxiliar de servicis supervisor (recepció), respectivament, i tindran, addicionalment a les funcions indicades més amunt, les següents:  
  
- Auxiliar de servicis resident: obligació de residir en el centre de treball.  
- Auxiliar de servicis vigilant: tasques de vigilància i control en les instal·lacions del centre.  
- Auxiliar de servicis supervisor: programació, direcció i supervisió del treball dels subalterns i auxiliars de servicis que li siguen adscrits.  
  
- Auxiliar de servicis supervisor (recepció): supervisar el funcionament de la recepció de la residència.  
  
12. Òrgan tècnic de selecció  
12.1. L'òrgan tècnic de selecció de la convocatòria està compost per una presidència, una secretaria i tres vocalies. S'ha de designar el mateix nombre de suplents.  
12.2. La llista dels membres de l'òrgan tècnic de selecció s'ha de publicar almenys un mes abans de la data de començament de la prova, mitjançant una resolució del conseller d'Hisenda i Administració Pública, que es publicarà en el Diari Oficial de la Comunitat Valenciana, quan s'hagen publicat les llistes provisionals de persones admeses i excloses.  
12.3. L'òrgan tècnic de selecció podrà designar, per a la realització de les proves, el personal col·laborador, ajudant i assessor especialista que crega oportú.  
12.4. Corresponen a l'òrgan tècnic de selecció les funcions relatives a la determinació concreta del contingut de les proves i a la qualificació dels aspirants, així com, en general, l'adopció de totes les mesures que siguen necessàries amb vista al correcte desplegament de les proves selectives.  
12.5. Les persones integrants de l'òrgan tècnic de selecció, així com el personal assessor, s'han d'abstindre i poden ser recusades per les persones interessades quan hi concórreguen circumstàncies de les previstes en els articles 28 i 29 de la Llei de Règim Jurídic de les Administracions Públiques i del Procediment Administratiu Comú.   
Així mateix, s'han d'abstindre els membres que hagen dut a terme tasques de preparació d'aspirants en els cinc anys anteriors a la publicació d'esta convocatòria.  
12.6. Per a comunicacions i qualssevol incidències, l'òrgan tècnic de selecció tindrà la seu en la Direcció General de Recursos Humans, al c/ Miquelet núm. 5, 46652 València.  
12.7. L'òrgan tècnic de selecció, per a gratificacions i indemnitzacions, es regix pel que disposen el Decret 24/1997, d'11 de febrer, del Consell de la Generalitat Valenciana, i l'Orde de 23 de juliol de 1998 (DOGV 15.09.1998), que el desplega, sobre indemnitzacions per raons del servici.  
12.8. El funcionament de l'òrgan tècnic de selecció s'adapta al que establixen la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i la resta de normativa.  
  
13. Recursos  
13.1. Contra esta convocatòria i les bases poden promoure les parts legitimades un incident d'execució de sentència davant del Jutjat Contenciós Administratiu número 7 de València, de conformitat amb el que disposen els articles 7.1, 109 i concordants de la Llei 29/1998, de 13 de juliol, de la Jurisdicció Contenciosa Administrativa.  
  
13.2. Contra els actes de l'òrgan tècnic de selecció pot interposar-se un recurs d'alçada davant del conseller d'Hisenda i Administració Pública, en el termini d'un mes a partir de l'endemà de la publicació de l'acord de l'òrgan tècnic de selecció.  
  
  
València, 5 de setembre de 2013.- El conseller d'Hisenda i Administració Pública: Juan Carlos Moragues Ferrer.  
  
  
ANNEX I  
Barem del concurs de mèrits  
  
Els mèrits al·legats per les persones participants han d'haver sigut obtinguts o computats fins al 14 de gener de 2006.  
1. Antiguitat  
La puntuació màxima en este apartat és de 15 punts.  
Es valora 0,03 punts per cada mes complet de servicis en actiu en les distintes administracions públiques, a excepció dels servicis prestats en el grup E, sector d'administració general, que es valoren a raó de 0,05 punts. També es compten els servicis reconeguts com a personal interí o laboral a l'empara del que disposa la Llei 70/1978, de 26 de desembre, de reconeixement dels servicis previs en l'Administració pública.  
2. Grau  
El grau personal consolidat pels aspirants es valora, fins a un màxim de 2 punts, de la manera següent:  
- Pel grau personal consolidat inferior al nivell mínim al del grup a què s'aspira: 1 punt.  
- Pel grau personal consolidat igual o superior al nivell mínim del grup a què s'accedix: 2 punts.  
3. Titulació acadèmica  
Per tindre títols acadèmics oficials superiors a l'exigit en la convocatòria per a pertànyer al grup D, a raó d'1,5 punts per títol, fins a un màxim de 3 punts.  
4. Cursos de formació  
Fins a un màxim de 3 punts.  
Es valoren els cursos de formació i perfeccionament el contingut dels quals estiga relacionat amb les funcions de les places que es convoquen, de duració igual o superior a 15 hores, que hagen sigut cursats per la persona interessada i que hagen sigut convocats o homologats per qualsevol centre o organisme públic de formació d'empleats públics, fins a un màxim de 3 punts, d'acord amb l'escala següent:  
De 100 o més hores: 2,00 punts  
De 75 o més hores: 1,50 punts  
De 50 o més hores: 1,00 punt  
De 25 o més hores: 0,50 punts  
De 15 o més hores, 0,20 punts  
No es puntuen mai en els subapartats 3 i 4 d'este barem els cursos de valencià ni d'idiomes, ni els cursos pertanyents a una carrera universitària, cursos de doctorat i els dels diferents instituts de les universitats quan formen part del pla d'estudis del centre, ni els cursos derivats de processos selectius, promoció interna, plans d'ocupació i adaptació del règim jurídic a la naturalesa dels llocs que s'ocupen.  
  
5. Valencià  
El coneixement del valencià es valora fins a un màxim de 3 punts, després d'acreditar tindre el certificat expedit o homologat per la Junta Qualificadora de Coneixements de Valencià, d'acord amb l'escala següent:  
- Coneixements orals: 0,75 punts  
- Grau elemental: 1,00 punts  
- Grau mitjà: 2,00 punts  
- Grau superior: 3,00 punts  
La valoració dels coneixements de valencià s'efectua puntuant exclusivament el nivell més alt obtingut.  
6. Idiomes oficials de la Unió Europea  
Es puntua fins a un màxim de 2 punts, a raó de 0,40 punts per curs o l'equivalència si es tracta de cicles, de títols expedits per una universitat o una escola oficial d'idiomes.  
  
  
ANNEX III  
Oficines públiques  
  
Alacant  
Direcció Territorial de la Conselleria d'Hisenda i Administració Pública  
Oficina Prop  
Rambla de Méndez Núñez, 41, 3a planta, 03907 Alacant  
  
Castelló  
Direcció Territorial de la Conselleria d'Hisenda i Administració Pública  
Oficina Prop  
Carrer Major, 78, 12071 Castelló de la Plana  
València  
Conselleria d'Hisenda i Administració Pública  
Oficina Prop  
C/ Sant Calze, 2, 46969 València  
Oficines Prop  
Alacant  
- Alacant - c/ Churruca, 29. 03148  
€ Alacant - rambla de Méndez Núñez, 41, 3a planta. 03350  
€ Benidorm - les Foietes i Colònia de Madrid - av. Beniardà, 61. 03679  
€ Benidorm - Racó de l'Oix - av. Joan Fuster Zaragoza, 3, 1, edifici Aquàrium II. 03479  
€ Elx - pl. de la Mercé, 5. 03904  
€ Elda - pl. Constitución, 1. 03432  
€ Orihuela - c/ López Pozas, s/n. 03755  
€ Torrevieja - c/ Hermanos Bazán, 6, baix. 03615  
Castelló  
- Castelló de la Plana - av. Germans Bou, 47. 12827  
  
- Castelló de la Plana - c/ Major, 76. 12272  
€ Castelló de la Plana - av. de la Mar, 16. 12618  
€ Vila-real - c/ Joan Fuster, 28. 12852  
€ Vinaròs - c/ Sant Joaquim, 14. 12148  
€ Segorbe - c/ San Antonio, 11. 12220  
  
València  
- València - c/ Gregori Gea, 27. 46878   
- València - c/ Gregori Gea, 14. 46780  
€ València - c/ Sant Calze, 2. 46415   
- Alzira - pl. Casassús, 1. 46211  
€ Ontinyent - pl. Mestre Ferrero, 22. 46123  
€ Sagunt - el Port - pl. Ramon de la Sota, s/n (edifici Rotonda). 46377  
€ Requena - av. del Raval, 9. 46360  
€ Gandia - av. República Argentina, 28. 46698  
€ Sagunt - Camí Reial, 65-67. 46820  
€ Xàtiva - c/ Montcada, 32. 46342  
  
  
ANNEX IV  
I. Dret administratiu  
  
1. Fonts del dret administratiu: la Constitució. Lleis orgàniques. Lleis ordinàries. Disposicions normatives amb força de llei. El reglament: concepte, naturalesa i classes. Límits de la potestat reglamentària.  
  
2. L'acte administratiu: concepte, classes i elements. La motivació i la notificació. Eficàcia i validesa dels actes administratius. Nul·litat i anul·labilitat. Revisió dels actes en via administrativa. Recursos administratius.   
3. El procediment administratiu: concepte i importància. La Llei de Règim Jurídic de les Administracions Públiques i del Procediment Administratiu Comú. Contingut i àmbit d'aplicació. Iniciació, ordenació, instrucció i terminació del procediment administratiu.  
4. Òrgans col·legiats: funcionament de reunions, el president, el secretari, les actes i la resta de normes pràctiques d'actuació. Abstenció i recusació.  
5. Els contractes del sector públic: delimitació dels tipus contractuals. Objecte, preu i quantia del contracte. Efectes, compliment i extinció dels contractes administratius: normes generals.  
II. Gestió econòmica administrativa  
6. El pressupost de la Generalitat Valenciana: concepte, elaboració i aprovació. Règim dels crèdits pressupostaris de la Generalitat Valenciana i de les entitats autònomes de caràcter administratiu.  
  
7. Execució i liquidació del pressupost de la Generalitat Valenciana.  
  
8. Intervenció: control de la gestió economicofinancera de la Generalitat i el seu sector públic. La fiscalització o intervenció prèvia. El control financer.   
III. Administració de recursos humans  
9. La Llei d'Ordenació i Gestió de la Funció Pública Valenciana (I): personal al servici de les administracions públiques. Les llistes de llocs de treball. Adquisició i pèrdua de la condició de personal empleat públic. Provisió dels llocs i mobilitat.  
10. La Llei d'Ordenació i Gestió de la Funció Pública Valenciana (II): situacions administratives de les funcionàries i funcionaris de carrera. Representació, negociació col·lectiva i participació institucional.  
  
IV. Informàtica  
11. Bases de dades d'Access: concepte, característiques. Objectius d'un sistema de gestió de bases de dades. Fulls de càlcul. Tractament de textos.